KOMISIJOS REGLAMENTAS (EB) Nr. 936/2005
2005 m. birželio 20 d.
iš dalies keičiantis Reglamentą (EB) Nr. 14/2004 dėl prognozuojamo tiekimo balanso Prancūzijos užjūrio departamentų javų, augalinio aliejaus ir iš vaisių bei daržovių pagamintų produktų sektoriui ir dėl kai kurių gyvų gyvūnų tiekimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 28 d. Tarybos reglamentą (EB) Nr. 1452/2001, įvedantį specialias priemones tam tikriems Prancūzijos užjūrio departamentų žemės ūkio produktams ir iš dalies pakeičiantį Direktyvą 72/462/EEB bei panaikinantį Reglamentus (EEB) Nr. 525/77 ir (EEB) Nr. 3763/91 (Poseidom) (1), ypač į jo 3 straipsnio 6 dalį ir 6 straipsnio 5 dalį,
kadangi:
(1)
2003 m. gruodžio 30 d. Komisijos reglamente (EB) Nr. 14/2004, nustatančiame tiekimo balansą ir Bendrijos pagalbą žmonių maistui vartoti, perdirbimui ir žemės ūkio sąnaudoms skirtų tam tikrų pagrindinių produktų tiekimui bei gyvų gyvūnų ir kiaušinių tiekimui atokiausiems regionams pagal Tarybos reglamentus (EB) Nr. 1452/2001, (EB) Nr. 1453/2001 ir (EB) Nr. 1454/2001 (2), nustatomi prognozuojami tiekimo balansai ir Bendrijos pagalba.
(2)
Grūdų, augalinio aliejaus ir iš vaisių bei daržovių pagamintų produktų ir kai kurių gyvų gyvūnų metinių tiekimo balansų Prancūzijos užjūrio departamentams dabartinis vykdymo lygis parodė, kad nustatyti išvardytų produktų tiekimo kiekiai neatitinka poreikio, nes paklausa yra didesnė nei buvo numatyta.
(3)
Labai pristigo tiekiamų konservuotų pomidorų. Balanse įrašyti bulvių sėklų kiekiai yra didesni už sunaudojamą jų kiekį. Kalbant apie buivolus, viščiukus ir kiaušinius, reikėtų pritaikyti kai kurias tiekiamų produktų savybes Prancūzijos užjūrio departamentų ūkiuose išryškėjusiems poreikiams.
(4)
Todėl reikėtų pirmiau išvardintų produktų ir gyvūnų kiekius bei aprašymus suderinti su tikraisiais aptariamų Prancūzijos užjūrio departamentų poreikiais.
(5)
Šiame reglamente numatytos priemonės atitinka visų atitinkamų vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 14/2004 iš dalies keičiamas taip:
1)
I priedo 1, 2, 3 ir 4 dalys yra keičiamos šio reglamento I priedo tekstu;
2)
II priedo 1, 2 ir 4 dalys yra keičiamos šio reglamento II priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. birželio 20 d.